My Movie Views: 902.SKETCH(TAMIL,2018)
ഒരു ആക്ഷൻ ചിത്രം എങ്ങനെ എടുക്കരുത് എന്നതിന്റെ ഏറ്റവും നല്ല ഉദാഹരണം ആണ് "സ്കെച്ച്".കഥയിൽ പുതുമ ഒന്നും ഇല്ല എന്നത് ഒരു വലിയ കുറവായി കാണണ്ട.അവസാന ട്വിസ്റ്റ് മുൻപ് സിനിമകളിൽ കണ്ടതാണെങ്കിലും,അൽപ്പം കൂടി ആ ഭാഗത്തിന് ഒക്കെ പ്രാധാന്യം കൊടുക്കാമായിരുന്നു എന്നു തോന്നി.
ഒരു ഗുണ്ടയുടെ പ്രണയം.അതിനു ഇങ്ങനെ തൊട്ടതിനും പിടിച്ചതിനും ഒക്കെ പാട്ടിന്റെ ആവശ്യം ഉണ്ടായിരുന്നോ??തിയറ്ററിൽ സിനിമ കണ്ടവരുടെ വിരലുകൾ മൊബൈലിലേക്ക് പോയില്ലെങ്കിലേ അത്ഭുതപ്പെടാനുള്ളൂ.സ്കെച്ചിന്റെ പഞ്ച ഡയലോഗ് ചിലപ്പോഴൊക്കെ സ്വയം കളിയാക്കുന്ന പോലെ തോന്നിയെങ്കിലും സ്കെച്ച് ചെയ്യുന്ന രീതി ഒക്കെ നന്നായിട്ടുണ്ട്.തമെന്നയുടെ കഥാപാത്രത്തിന് കൊടുത്ത സ്‌പേസ് കുറച്ചു കൂടി പോയി.സിനിമയുടെ ഒഴുക്കിനെ നന്നായി ബാധിച്ചു.കാശ് കുറെ വാങ്ങിച്ചിട്ടും ബാഹുബലി 2ൽ കുറച്ചു അഭിനയിച്ചതിന്റെ പശ്ചാത്താപം ആണെന്ന് തോന്നുന്നു ഈ റോൾ.
അന്യൻ ഒക്കെ ഇറങ്ങിക്കഴിഞ്ഞ സമയത്തു ഇതു പോലത്തെ ഒക്കെ റോൾ ചെയ്തു മാസ് ഹീറോ എന്ന ലേബലിൽ ആകാൻ അന്നേ ശ്രമിച്ചിരുന്നെങ്കിൽ ചിയാന്റെ സിനിമകൾക്കു ഇപ്പൊ ഉള്ള ഗതി വരില്ലായിരുന്നു.
ചിത്രം പലതും പറയാൻ ശ്രമിച്ചു.മാസിൽ തുടങ്ങി പിന്നെ പ്രണയം വന്നൂ..അവസാനം സന്ദേശവും.മൂന്നും കൊമേർഷ്യൽ സിനിമകളിലെ പഴകിയ ചേരുവകൾ ആണെങ്കിലുംത അതു ശരിയായ രീതിയിൽ അവതരിപ്പിക്കാൻ സംവിധായകനും കൂട്ടരും പരാജയപ്പെട്ടൂ.അവസാനം വെറുതെ ഇരുന്നു കണ്ടു,മറക്കാൻ മാത്രം ഗും ഉള്ള ഒരു ചിയാൻ ചിത്രം കൂടി റിലീസ് ആയി..
എന്നാൽ മികച്ച സിനിമകളിൽ ഇനിയും ചിയാൻ വരുമെന്ന പ്രതീക്ഷയോടെ!!